ΓΡΑΠΤΗ ΕΡΩΤΗΣΗ P-3155/00

υποβολή: Francesco Speroni (TDI) προς την Επιτροπή

(2 Οκτωβρίου 2000)

Θέμα: Βεβαίωση εγγυημένης παραδοσιακής ιδιοτυπίας για το ιταλικό πλήρες παρθένο μέλι

Στη διάρκεια του 1994 έγινε η επεξεργασία της τεκμηρίωσης για το πλήρες παρθένο μέλι και την αναγνώριση στην οποία αναφέρεται ο κανονισμός (ΕΚ) αριθ. 2082/92(1). Ο φάκελος, μαζί με τη νόμιμη αίτηση για τη βεβαίωση της εγγυημένης παραδοσιακής ιδιοτυπίας, απεστάλη στο Υπουργείο Γεωργίας, το οποίο το διαβίβασε στην Επιτροπή στις 8 Σεπτεμβρίου 1993. Για την έκδοση της πρώτης θετικής απόφασης εκ μέρους της Γενικής Διεύθυνσης VΙ χρειάσθηκε αναμονή έως τις αρχές του 1997, οπότε και ο φάκελος διαβιβάσθηκε στη Γενική Διεύθυνση ΙΙΙ, αρμόδια τότε για το μέλι. Μετά από διάφορες οχλήσεις η ΓΔ ΙΙΙ εκδίδει ευνοϊκή γνωμοδότηση στο τέλος πλέον του Αυγούστου 1999. Ο Πρόεδρος Romano Prodi με επιστολή του της 28.3.2000 προς ορισμένους ιταλούς βουλευτές διαβεβαίωνε επί λέξει: Μετά χαράς σας πληροφορώ ότι mldr η εξέταση τηςπόθεσης περατώθηκε και η σχετική αίτηση καταχώρησης θα δημοσιευθεί τις προσεχείς ημέρες στην Επίσημη Εφημερίδα mldr. Τον επόμενο μήνα, Σεπτέμβριο, ο αρμόδιος για τη Γεωργία ο Επίτροπος Fischler διαβεβαίωνε αντιθέτως: mldr η αίτηση καταχώρησης για το πλήρες παρθένο μέλι θα δημοσιευθεί στην Επίσημη Εφημερίδα mldr μόλις το Συμβούλιο mldr θα προχωρήσει στην οριστική έγκριση της νέας κοινοτικής οδηγίας για το μέλι.

Ερωτάται κατά συνέπειαν η Επιτροπή:

- Ποιοι λόγοι ώθησαν τον πρόεδρο Prodi και τον Επίτροπο Fischler να προβούν σε τόσο αντιφατικές μεταξύ τους επίσημες δηλώσεις, προκαλώντας μεγάλη αμηχανία στους ιταλούς παραγωγούς καιπονομεύοντας τη δημόσια εικόνα της Επιτροπής;

- Ποιοι είναι οι λόγοι των επανειλημμένων καθυστερήσεων στη χορήγηση της βεβαίωσης ΕΠΙ για το ιταλικό πλήρες παρθένο μέλι;

- Υπάρχουν δεσμευτικοί νομικοί λόγοι πουποχρεώνουν την Επιτροπή να αναβάλει τη χορήγηση του σήματος ΕΠΙ και να την εξαρτήσει από την έγκριση της νέας οδηγίας για το μέλι ή πρόκειται καθαρά για επιλογή πουπαγορεύθηκε από κάποια σκοπιμότητα ή πολιτικές πιέσεις;

- Ποια είναι η θέση της για τις συνεχείς πιέσεις των μεγάλων επιχειρήσεων τροφίμων με στόχο την αποτροπή αναγνώρισης της ιδιοτυπίας και ιδιαίτερης ταυτότητας του ιταλικού μελιού;

(1) ΕΕ L 208 της 24.7.1992, σελ. 9.

Απάντηση του κου Fischler εξ ονόματος της Επιτροπής

(26 Οκτωβρίου 2000)

Το miele vergine integrale (MVI) δεν έτυχε μέχρι σήμερα προστασίας στο πλαίσιο του κανονισμού (ΕΟΚ) αριθ. 2082/92 του Συμβουλίου, της της 14ης Σεπτεμβρίου 1992, σχετικά με τις βεβαιώσεις ιδιοτυπίας των γεωργικών προϊόντων και των τροφίμων, δεδομένου ότι η Επιτροπή δεν μπόρεσε να θεωρήσει την αίτηση καταχώρησης ως σύμφωνη προς τις απαιτήσεις της ισχύουσας νομοθεσίας. Πράγματι, η ισχύουσα οδηγία δεν προβλέπει να μπορούν οι ονομασίες να συμπληρώνονται από ενδείξεις που έχουν σχέση με κριτήρια ειδικής ποιότητας. Αντιθέτως, η δυνατότητα αυτή προβλέπεται στην τροποποίηση της οδηγίας η οποία δεν έχει ακόμη εγκριθεί από το Συμβούλιο. Εξάλλου, ορισμένες από τις παραμέτρους που λήφθηκανπόψη στην συγγραφήποχρεώσεων (ως παράδειγμα τίθεται η ολική οξύτητα) δεν ανταποκρίνονται στα κριτήρια που καθορίστηκαν στην προηγούμενη οδηγία σχετικά με το μέλι. Επιπροσθέτως, ζητήθηκαν εξηγήσεις από τις ιταλικές αρχές σχετικά με ορισμένα σημεία του φακέλου.

Για τους λόγους αυτούς, συσσωρεύτηκε μια καθυστέρηση η οποία σήμερα κατέστη δυνατόν να καλυφθεί λαμβανομένου επίσηςπόψη του γεγονότος ότι μεσολάβησε συμφωνία για την τροποποίηση της οδηγίας για το μέλι στο πλαίσιο του Συμβουλίου του Μαΐου 2000.

Σήμερα αναμένεται η γνώμη του Κοινοβουλίου, βάσει της οποίας το Συμβούλιο θα μπορέσει να εγκρίνει το τροποποιημένο κείμενο της οδηγίας που θα επιτρέψει μια τέτοια ονομασία (MVI) και, κατά συνέπεια, θα είναι δυνατή η απεμπλοκή του φακέλου σχετικά με την βεβαίωση ιδιοτυπίας για το μέλι που διαθέτει ιδιαίτερο χαρακτήρα.